หุ้นไทย28ก.ย.ปิดลบ 15.02 จุด
ดัชนีหุ้นไทยปิดตลาดที่ระดับ 931.60 จุด ลดลง 15.02 จุด หรือ 1.59% มูลค่าการซื้อขาย 28,178.97  ล้านบาท
28 ก.ย. 2554

ดัชนีหุ้นไทยปิดตลาดที่ระดับ 931.60 จุด ลดลง 15.02 จุด หรือ 1.59% มูลค่าการซื้อขาย 28,178.97  ล้านบาท




ดัชนีหุ้นไทยวันที่ 28 ก.ย. เคลื่อนไหวผันผวนอยู่ในแดนลบตลอดทั้งวัน เนื่องจากนักลงทุนทยอยเทขายทำกำไร หลังจากที่ดัชนีรีบาวน์ขึ้นแรงวันก่อนหน้า นอกจากนี้ยังวิตกกังวลกับวิกฤติยุโรปและสหรัฐฯที่ยังไม่มีแนวทางแก้ไขปัญหาที่ชัดเจน ส่งผลให้ดัชนีปิดตลาดที่ระดับ 931.60 จุด ลดลง 15.02 จุด หรือ 1.59% มีมูลค่าการซื้อขาย 28,189.17 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. PTT ปิดที่ระดับ 271 บาท ลดลง 12 บาท หรือ 4.24% มูลค่าซื้อขาย 3,032.60 ล้านบาท2. PTTCH ปิดที่ระดับ 100 บาท ลดลง 5 บาท หรือ 4.76% มูลค่าซื้อขาย 1,741.20 ล้านบาท3.SCC ปิดที่ระดับ 271 บาท ลดลง 15 บาท หรือ 5.24% มูลค่าซื้อขาย 1,596.31 ล้านบาท4.TOP ปิดที่ระดับ 51.75 บาท ลดลง 2.50 บาท หรือ 4.61% มูลค่าซื้อขาย 1,390.30 ล้านบาท5.BANPU ปิดที่ระดับ 566 บาท เพิ่มขึ้น 4 บาท หรือ 0.71% มูลค่าซื้อขาย 1,160.19 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส ระบุว่า แนวโน้มดัชนีหุ้นไทยพรุ่งนี้(29 ก.ย.)ยังคงแกว่งตัวรอข่าวการประชุมสภาของเยอรมันว่าจะอนุมัติเพิ่มเงินกองทุนเพื่อความช่วยเหลือทางการเงินของสมาชิกสหภาพยุโรป(EFSF)หรือไม่ ตลอดจนกลุ่มยุโรปจะมีมาตรการช่วยเหลือกรีซอย่างไร โดยประเมินว่าดัชนีจะมีแนวรับที่บริเวณ 920-910 จุด และมีแนวต้านที่ 950 จุด แนะนำซื้อขายลักษณะเก็งกำไรตามแนวรับ-แนวต้านดังกล่าว